Afɔre ne afahyɛ a wɔde hyiraa asɔrefi no so (62-66)
8 Saa bere no, Solomon boaboaa Israel mpanyimfo ano,+ mmusuakuw mu atitiriw, ne Israelfo agyanom abusuafi mpanyimfo nyinaa.+ Wɔbaa Ɔhene Solomon nkyɛn wɔ Yerusalem sɛ wɔrebɛfa Yehowa apam adaka no afi Dawid Kurow mu,+ kyerɛ sɛ, Sion.+2 Bosome Etanim* mu, kyerɛ sɛ, bosome a ɛto so ason mu no, Israel mmarima nyinaa boaboaa wɔn ho ano baa Ɔhene Solomon anim wɔ afahyɛ* no ase.+3 Enti Israel mpanyimfo nyinaa bae, na asɔfo no maa Adaka no so.+4 Asɔfo ne Lewifo no de Yehowa Adaka no, ahyiae ntamadan no,+ ne nneɛma kronkron a ɛwɔ ntamadan no mu nyinaa bae.5 Saa bere no, na Ɔhene Solomon ne Israel asafo a ɔfrɛɛ wɔn bae no nyinaa abɔ gua wɔ Adaka no anim. Wɔde nguan ne anantwi bɔɔ afɔre,+ na na mmoa no dɔɔso ara ma wɔantumi ankan wɔn ankyerɛ wɔn dodow.6 Afei asɔfo no de Yehowa apam adaka no baa ne sibea,+ pia mu pia no mu, Kronkron Mu Kronkronbea hɔ, na wɔde sii kerubim no ntaban ase.+7 Ná kerubim no atrɛtrɛw wɔn ntaban mu wɔ Adaka no so. Enti kerubim no ntaban kataa Adaka no ne nnua a ɛhyehyɛ ho no so.+8 Ná ɛho nnua no+ woware, enti sɛ obi wɔ Kronkronbea hɔ wɔ pia mu pia no anim a, ohu nnua no ti, nanso sɛ ɔwɔ abɔnten a, onhu; ɛhɔ na ɛwɔ de besi nnɛ.9 Ná hwee nni Adaka no mu, gye abopon abien+ a Mose de guu mu+ wɔ Horeb no; ɔde guu mu bere a Israelfo fi Egypt asaase so reba+ a Yehowa ne wɔn yɛɛ apam no.+10 Bere a asɔfo no pue fii kronkronbea hɔ no, omununkum+ bɛhyɛɛ Yehowa fi no ma.+11 Omununkum no nti, asɔfo no antumi annyina hɔ ansom, efisɛ Yehowa anuonyam hyɛɛ Yehowa fi hɔ ma.+12 Saa bere no, Solomon kae sɛ: “Yehowa se omununkum kusuu mu na ɔbɛtena.+13 Matumi asi tenabea a ɛkorɔn ama wo, na mayɛ baabi a wobɛtena daa.”+14 Afei, bere a Israel asafo no nyinaa gyinagyina wɔn nan so no, ɔhene dan n’ani kaa nsɛm bi de hyiraa Israel asafo no nyinaa.+15 Ɔkae sɛ: “Ayeyi nka Israel Nyankopɔn Yehowa a obuee n’ano hyɛɛ me papa Dawid bɔ, na ɔnam ne nsa so ama aba mu no; asɛm a ɔkae ne sɛ,16 ‘Efi da a miyii me man Israel fii Egypt de besi nnɛ da yi, minyii Israel mmusuakuw no kurow bi sɛ wonsi ofi mma me din ntena hɔ,+ nanso mapaw Dawid sɛ onni me man Israel so.’17 Ná ɛda me papa Dawid koma so sɛ obesi ofi ama Israel Nyankopɔn Yehowa din.+18 Nanso Yehowa ka kyerɛɛ me papa Dawid sɛ, ‘Ɛyɛ wo koma so ade sɛ wubesi ofi de me din ato so; woayɛ ade sɛ ɛda wo koma so.19 Mmom ɛnyɛ wo na wubesi ofi no; wo ba a wobɛwo no* na obesi ofi no de me din ato so.’+20 Yehowa ama ne bɔhyɛ aba mu, efisɛ madi me papa Dawid ade, na matena Israel ahengua so sɛnea Yehowa hyɛɛ bɔ no. Afei nso, masi ofi de Israel Nyankopɔn Yehowa din ato so,+21 na mapɛ baabi de Adaka no asi; emu na apam a Yehowa ne yɛn agyanom yɛe bere a oyii wɔn fii Egypt asaase so no wɔ.”+22 Afei Solomon kogyinaa Yehowa afɔremuka no anim wɔ Israel asafo no nyinaa anim, na ɔtrɛw ne nsam kyerɛɛ ɔsoro.+23 Ɛnna ɔkae sɛ: “O Yehowa, Israel Nyankopɔn, Onyame biara nni ɔsoro ne asaase so a ɔte sɛ wo;+ wo na wokora apam so, na woda ɔdɔ a enni huammɔ adi+ kyerɛ wo nkoa a wɔde wɔn koma nyinaa som wo no.+24 Wohyɛɛ w’akoa, me papa Dawid bɔ, na woama aba mu. Wo ara na wubuee w’ano hyɛɛ bɔ no, na ɛnnɛ da yi wonam wo nsa so ama aba mu.+25 Enti afei, Yehowa, Israel Nyankopɔn, ɛbɔ a wohyɛɛ w’akoa, me papa Dawid no, ma ɛmmra mu. Woka kyerɛɛ no sɛ, ‘Sɛ wo mma hwɛ wɔn akwan yiye na wɔsom me sɛnea woasom me yi a, ɛnde daa w’aseni na ɔbɛtena Israel ahengua so wɔ m’anim.’+26 O Israel Nyankopɔn, mesrɛ wo, ma ɛbɔ a wohyɛɛ me papa, w’akoa Dawid no mmra mu.27 “Enti Onyankopɔn betumi atena asaase so?+ Hwɛ! Ɔsoro ne ɔsoro mu soro mpo sua ma wo,+ na kampɛsɛ ofi a masi yi!+28 Nanso, O Yehowa me Nyankopɔn, dan w’ani kyerɛ w’akoa mpaebɔ ne ne nkotosrɛ, na tie w’akoa sufrɛ ne mpae a merebɔ wɔ w’anim nnɛ yi.29 Bue w’aniwa hwɛ ofi yi anadwo ne awia, faako a wokae sɛ, ‘Me din bɛtena hɔ’+ no, na tie mpae a w’akoa de n’ani kyerɛ ha bɔ no.+30 Sɛ w’akoa ne wo man Israel de wɔn ani kyerɛ ha bɔ mpae a, tie yɛn nkotosrɛ; sɛ edu w’asom wɔ wo tenabea a ɛwɔ soro no a, tie yɛn.+ Tie, na fa yɛn bɔne kyɛ yɛn.+31 “Sɛ onipa bi yɛ ne yɔnko bɔne, na ne yɔnko no ma ɔka ntam* na ntam* no de asodi to no so, na sɛ ɔba w’afɔremuka no anim wɔ ofi yi mu bere a waka ntam* no a,+32 ɛnde fi soro hɔ tie, na yɛ biribi fa bu wo nkoa no ntam atɛn; bu ɔbɔnefo no fɔ* ma nea ɔyɛe no mmegu ne ti so, na bu ɔtreneeni no bem* na dom no sɛnea ne trenee te.+33 “Sɛ ɛba sɛ wo man Israel kɔ so yɛ wo bɔne, ma enti wodi nkogu wɔ atamfo anim,+ na sɛ wɔsan ba wo nkyɛn bɛhyɛ wo din anuonyam,+ na wɔbɔ mpae de wɔn nkotosrɛ ba w’anim wɔ ofi yi mu a,+34 ɛnde wo ara fi ɔsoro hɔ tie, na fa wo man Israel bɔne kyɛ wɔn, na san fa wɔn bra asaase a wode maa wɔn agyanom no so.+35 “Sɛ bɔne a wɔkɔ so yɛ wo nti,+ ɔsoro mu to na osu antɔ,+ na brɛ a woabrɛ wɔn ase* nti, wɔsan fi wɔn bɔne ho de wɔn ani kyerɛ ha bɔ mpae na wɔkamfo wo din a,+36 ɛnde wo ara fi ɔsoro hɔ tie, na fa wo nkoa, wo man Israel bɔne kyɛ wɔn, na wo na wobɛkyerɛkyerɛ wɔn+ ɔkwampa a wɔmfa so. Ma osu ntɔ w’asaase a wode ama wo man sɛ wɔn agyapade no so.+37 “Sɛ ɔkɔm na ɛbɛba asaase no so oo,+ sɛ nsanyare a edi awu na ɛbɛba oo, sɛ ɔhyew na ɛbɛma nnɔbae awuwu oo, sɛ ɔyare na ebesi wɔn mfuw so oo,+ sɛ ntutummɛ anaa mmebɛw na ɛbɛba oo, sɛ wɔn atamfo na wɔbɛtow ahyɛ wɔn nkurow* no biara so oo, ɔhaw anaa ɔyare biara a ɛbɛba wɔn so no,+38 mpaebɔ anaa nkotosrɛ biara+ a onipa biara anaa wo man Israel nyinaa de bɛba w’anim no, (efisɛ obiara nim ne komam haw)+ sɛ wɔtrɛw wɔn nsam kyerɛ ofi yi a,39 ɛnde wo ara fi ɔsoro, wo tenabea hɔ tie+ na fa wɔn bɔne kyɛ wɔn,+ na ma onipa biara akatua sɛnea n’akwan te,+ efisɛ wo na wunim ne komam (wo nko ara na wunim nea ɛwɔ ɔdasani biara komam);+40 ɛno bɛma wɔasuro wo, nna dodow a wobedi wɔ asaase a wode maa yɛn agyanom no so.41 “Afei ɔhɔho a omfi wo man Israel mu mpo, sɛ wo din nti ofi akyirikyiri asaase so ba,+42 (efisɛ wo din kɛse ne wo nsa a ɛyɛ den ne wo basa a woateɛ mu no, nkurɔfo bɛte ho asɛm)+ na ɔde n’ani kyerɛ ofi yi bɔ mpae a,43 ɛnde fi ɔsoro, wo tenabea hɔ tie+ na yɛ ɔhɔho no abisade a ɔde ato w’anim nyinaa ma no, na ama asaase so aman nyinaa ahu wo din na wɔasuro wo+ sɛnea wo man Israel suro wo no, na wɔahu sɛ wo din da ofi a masi yi so.44 “Sɛ wo man ne wɔn atamfo kɔko a, ɛmfa ho baabi a wobɛma wɔn akɔ no,+ sɛ wɔde wɔn ani kyerɛ kurow a woapaw no,+ ne ofi a masi ama wo din no bɔ wo a wo din de Yehowa no mpae a,+45 ɛnde, fi ɔsoro hɔ tie wɔn mpaebɔ ne wɔn nkotosrɛ na di wɔn asɛm ma wɔn.46 “Sɛ wɔyɛ bɔne tia wo (bɔne nso de, onipa biara nni hɔ a ɔnyɛ bi),+ na sɛ wo bo fuw wɔn na wode wɔn hyɛ wɔn atamfo nsa ma atamfo no kyere wɔn kɔ asaase a ɛwɔ akyirikyiri anaa nea ɛbɛn so,+47 na sɛ wɔn ani ba wɔn ho so wɔ asaase a wɔkyeree wɔn kɔɔ so no so,+ na wɔsan ba wo nkyɛn+ bɛkotow srɛ wo wɔ asaase a wɔkyeree wɔn kɔɔ so no so+ na wɔka sɛ, ‘Yɛayɛ bɔne, yɛafom, na yɛadi amumɔyɛsɛm,’+48 na sɛ wɔde wɔn koma nyinaa ne wɔn kra* nyinaa san ba wo nkyɛn+ wɔ asaase a wɔn atamfo kyeree wɔn kɔɔ so no so, na sɛ wɔde wɔn ani kyerɛ asaase a wode maa wɔn agyanom ne kurow a woapaw ne ofi a masi ama wo din no bɔ mpae a,+49 ɛnde fi ɔsoro, wo tenabea hɔ tie+ wɔn mpaebɔ ne wɔn nkotosrɛ, na di wɔn asɛm ma wɔn;50 wo man a wɔayɛ wo bɔne no, fa wɔn bɔne a wɔayɛ wo nyinaa kyɛ wɔn, na ma wɔn asɛm nyɛ mmɔbɔ wɔ atamfo a wɔakyere wɔn no anim, na wonhu wɔn mmɔbɔ+51 (efisɛ wɔyɛ wo man ne w’agyapade,+ na wo na wuyii wɔn fii Egypt;+ wuyii wɔn fii fononoo a wɔde nan dade no mu).+52 Ma w’ani mmra w’akoa ne wo man Israel nkotosrɛ so,+ na tie wɔn sufrɛ bere nyinaa.*+53 O Awurade Tumfo Yehowa, asaase so aman nyinaa mu no, wuyii wɔn de wɔn yɛɛ w’agyapade,+ sɛnea wonam w’akoa Mose so kae bere a wode yɛn agyanom fi Egypt reba no.”54 Bere a Solomon wiee mpae a ɔbɔɔ Yehowa ne nkotosrɛ a ɔde kɔɔ n’anim yi nyinaa pɛ, ɔsɔre fii Yehowa afɔremuka no anim; ɛhɔ na na wabu nkotodwe atrɛw ne nsam akyerɛ ɔsoro.+55 Afei ɔsɔre gyinaa hɔ, na ɔde nne kɛse hyiraa Israel asafo no nyinaa sɛ:56 “Ayeyi nka Yehowa a wama ne man Israel homebea sɛnea ɔhyɛɛ bɔ no.+ Nneɛma pa a ɔnam n’akoa Mose so hyɛɛ ho bɔ no, ne nyinaa aba mu.+57 Yehowa yɛn Nyankopɔn nni yɛn akyi sɛnea odii yɛn agyanom akyi no.+ Mma ɔmmpo yɛn na mma onnnyaw yɛn.+58 Ma ɔnnan yɛn koma mmra ne nkyɛn+ sɛnea ɛbɛyɛ a yɛbɛnantew n’akwan nyinaa so na yɛadi ne mmara nsɛm, n’ahyɛde, ne n’atemmusɛm so sɛnea ɔkae sɛ yɛn agyanom nyɛ no.59 Na m’adesrɛ a mede ato Yehowa anim yi, ma Yehowa yɛn Nyankopɔn nkae awia ne anadwo, na da biara, ma onni n’akoa asɛm mma no na onni ne man Israel nso asɛm mma wɔn, sɛnea ɛsɛ;60 ɛno bɛma asaase so aman nyinaa ahu sɛ Yehowa ne nokware Nyankopɔn no.+ N’akyi no, obiara nni hɔ bio!+61 Enti momfa koma a edi mu+ nsom Yehowa yɛn Nyankopɔn, na monnantew n’ahyɛde mu na munni ne mmara nsɛm so sɛnea moreyɛ nnɛ da yi.”62 Afei ɔhene ne Israel nyinaa bɔɔ afɔre kɛse wɔ Yehowa anim.+63 Solomon de anantwi 22,000 ne nguan 120,000 na ɛbɔɔ asomdwoe afɔre+ no maa Yehowa. Enti ɔhene ne Israel nyinaa buee Yehowa fi no ano.+64 Saa da no, ɔhene yɛɛ Yehowa fi anim adiwo no mfinimfini hɔ kronkron, efisɛ ɛhɔ na na ɔbɛbɔ ɔhyew afɔre ne aduan afɔre no, na asomdwoe afɔre ho srade no nso, ɛhɔ na na ɔbɛhyew no; nea enti a ɔyɛɛ saa ne sɛ, kɔbere afɔremuka+ a ɛwɔ Yehowa anim no, na ɔhyew afɔre ne aduan afɔre ne asomdwoe afɔre ho srade+ a wɔrebɛhyew no nyinaa renkɔ so.65 Saa bere no, Solomon ne Israel nyinaa dii afahyɛ no;+ ná wɔyɛ bagua kɛse a wofi Lebo-Hamat* hye so kosi Egypt Subon*+ ano. Wodii no nnafua 7 wɔ Yehowa yɛn Nyankopɔn anim, na wodii nnafua 7 bio kaa ho ma ɛyɛɛ nnafua 14.66 Da a edi hɔ* no, ogyaa ɔman no kwan, na wohyiraa ɔhene, na obiara kɔɔ ne fi, na nneɛma pa a Yehowa ayɛ ama n’akoa Dawid ne ne man Israel nti, wɔde anigye ne akomatɔyam na ɛkɔe.+
twi_Latn twi_Latn